stanford-oval/wikipedia huggingface dataset:
Staroje Rakomo

| Staroje Rakomo Старое Ракомо |
| --- | --- |
 Rakomon kylää ja raunioitunut Neitsyt Marian ennusmerkin kirkko.
 Staroje Rakomo
 Koordinaatit: 58°26′54″N, 31°13′50″E 
Valtio:  Venäjä
Alue:  Novgorodin alue
Piiri:  Novgorodin piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  249,5 km²
Väkiluku (2009):  1 300
 
 Kunnan kotisivu 
Infobox OKVirheellinen NIMI-arvo: 
Staroje Rakomo (ven. Старое Ра́комо) on Rakomon kunnan keskuskylä Novgorodin alueen Novgorodin piirissä Venäjällä. Se sijaitsee 7 kilometriä Novgorodista lounaaseen. Kylässä on 240 ja kunnassa 1 300 asukasta (vuonna 2009).
Rakomon kunnan pinta-ala on 249,5 neliökilometriä. Se rajoittuu etelässä ja lännessä Novgorodin piirin Borkin ja luoteessa Pankovkan kuntiin, pohjoisessa Novgorodin kaupunkipiirikuntaan sekä lännessä Ilmajärveen. Pinta-alasta 66,9 % on vesialuetta ja 28,1 % maatalousmaata. Sedulla virtaavat Rakomka- ja Verjažajoet.
Keskuskylän lisäksi kuntaan kuuluu 24 kylää: Beregovyje Moriny, Georgi, Gornyje Moriny, Hotjaž, Ilmen, Jurjevo, Kozynevo, Lukinštšina, Medvežja Golova, Miloslavskoje, Moisejevitši, Nehotilovo, Neronov Bor, Novoje Rakomo, Ondvor, Pestšanoje, Radbelik, Raštšep, Sapunov Bor, Tri Otroka, Troitsa, Vasiljevskoje, Zdrinoga ja Želkun. Suurin asutuskeskus on vajaan 500 asukkaan Ilmen.
Rakomo on yksi Novgorodin seudun vanhimmista kylistä. Se mainitaan ensimmäisen kerran Nestorin kronikassa vuoden 1015 kohdalla. Arkeologiset kaivaukset ovat osoittaneet, että asutus on syntynyt ensimmäisen vuosituhannen lopussa.
Seudun pääelinkeino on maatalous. Kunnassa toimii maatalousteknikumi ja juomavesipullottamo. Työvoimasta 85,9 % työskentelee kunnan ulkopuolella, lähinnä Novgorodissa ja Pietarissa.
Rakomossa on kulttuuritalo, kirjasto ja ensiapuasema, Ilmenin kylässä alakoulu, kulttuuritalo, kirjasto ja poliklinikka. Nähtävyyksiin kuuluvat muinaiset asuin- ja hautapaikat, Staroje Rakomon, Pestšanojen ja Vasiljevskojen kirkot sekä toisen maailmansodan muistomerkit.
Aiheesta muualla

Rakomon kunnan sivusto (Arkistoitu – Internet Archive) (venäjäksi)
Ervin Drake

Ervin Drake vuonna 2006.
Ervin Drake (alun perin Ervin Maurice Druckman; 3. huhtikuuta 1919 New York, New York – 15. tammikuuta 2015 Great Neck, New York) oli yhdysvaltalainen lauluntekijä. Hän tuli tunnetuksi lukuisista jazz- ja popkappaleistaan, joita olivat mm. ”I Believe” (1953, alkuperäinen esittäjä Jane Froman) sekä ”It Was a Very Good Year” (1961, teki tunnetuksi Frank Sinatra).
Drake teki urallaan töitä myös Broadwaylle. Hänet otettiin Songwriters Hall of Fameen vuonna 1983.
Aiheesta muualla

Allmusicin esittely Ervin Drakesta (englanniksi)
Esko Piipponen

Esko Piipponen (20. elokuuta 1923 Joensuu – 27. kesäkuuta 1995 Helsinki) oli suomalainen urheilutoimittaja ja -vaikuttaja sekä jalkapalloilija.
Piipponen toimi vajaan kolmenkymmenen vuoden ajan, vuodesta 1958 vuoteen 1986, urheiluseura Helsingin Ponnistuksen puheenjohtajana. Hän oli myös seuran pallojaoston puheenjohtaja vuonna 1953 ja uudelleen vuosina 1957–1960. Ennen siirtymistään Ponnistuksen puheenjohtajaksi Piipponen pelasi 1940- ja 1950-luvuilla pitkään jalkapalloa seuran edustusjoukkueessa. Hän kuului joukkueeseen muun muassa mestaruussarjan kaudella 1948, jolla hän pelasi 11 ottelua.
Piipponen työskenteli urheilutoimittajana Yleisradion, TUL-lehden ja Suomen Sosialidemokraatin palveluksessa ennen siirtymistään Veikkauksen palvelukseen vuonna 1969. Hän jäi eläkkeelle vuonna 1984, jolloin hän toimi Veikkaajan levikkipäällikkönä.
Ponnistuksen puheenjohtajuuden lisäksi Piipponen toimi vuosina 1971–1984 Suomen Palloliiton varapuheenjohtajana. Hänellä oli luottamustoimia myös Urheilutoimittajain liitossa. Piipposelle myönnettiin vuonna 1975 Suomen liikuntakulttuurin ja urheilun kultainen ansioristi.
Hitchin to Helsinki

| Hitchin to Helsinki Kristiina Wheeler |
| --- | --- | --- |

Studioalbumin tiedot
 Julkaistu: 5. marraskuuta 2008
 Formaatti: CD, digi
 Tuottaja(t): Christel Sundberg
 Tyylilaji: pop
 Kesto: 47.24
 Levy-yhtiö: Universal Music
Kristiina Wheelerin muut julkaisut
|   | Hitchin to Helsinki 2008 | Sirpaleista koottu 2012 |
Singlet albumilta Hitchin to Helsinki
 ”Sunny Day” Julkaistu: 19. toukokuuta 2008  ”Annie and I” Julkaistu: elokuu 2008  ”Rainy Helsinki” Julkaistu: tammikuu 2009  ”Wrong” Julkaistu: huhtikuu 2009
Hitchin to Helsinki on suomalaisen Kristiina Wheelerin debyyttialbumi, joka julkaistiin 5. marraskuuta 2008.
Toukokuussa 2008 julkaistiin albumin ensimmäinen single Sunny Day, joka soi kesän aikana radiossa. Kappale oli myös ehdolla kesähitiksi 2008. Elokuun lopussa radioille lähetettiin toinen single, kaveruudesta kertova Annie And I. Albumin kolmantena singlenä tammikuussa 2009 radioille lähettiin Rainy Helsinki. Albumilta irrotettiin vielä neljäskin single Wrong.
Albumin digitaalisella versiolla on mukana kappale I'm Ready, joka ei sisälly fyysiselle albumille.
Kappaleet

Kaikki kappaleet kirjoittanut Christel Sundberg, ellei toisin mainittu.
Tell Me – 5.18 (säv. Christel Sundberg, san. Kristiina Wheeler & Sundberg)
Annie And I – 4.22 (säv. Sundberg, san. Wheeler & Sundberg)
Glass Globe – 3.49
Sunny Day – 3.29 (säv. Sundberg, san. Wheeler & Sundberg)
A Way Back to My Love – 4.05
Wrong – 3.08 (säv. Sundberg, san. Wheeler & Sundberg)
Pity Song – 3.57
Winds of the World – 3.56
Rainy Helsinki – 4.46 (säv. Sundberg, san. Wheeler & Sundberg)
Your Swimming Trunks – 4.01 (säv. ja san. Wheeler)
The Woman I've Become – 3.32 (säv. ja san. Sundberg & Wheeler)
Hymn for My Brand New Green Bicycle – 3.01 (säv. ja san. Sundberg & Wheeler)
Arvostelut

Dome.fi:
Rumba: positiivinen
Soundi:
Ervin Skela

Ervin Skela vuonna 2018.
Ervin Skela (s. 17. marraskuuta 1976 Vlorë, Albania) on albanialainen jalkapalloilija, joka edustaa Italian Serie A:ssa pelaavaa Ascoli Calciota.
Uransa alussa Skela edusti kotimaassaan Flamurtaria ja SK Tiranaa. Vuonna 1997 hän siirtyi Saksaan, Union Berliniin, jossa hän pelasi vuoteen 1999 asti. Tuolloin Skela siirtyi yhdeksi kaudeksi FC Chemnitzeriin. Seuraavina vuosina hän jatkoi saksalaisseuroissa kiertämistä edustaen SV Waldhof Mannheimia, Eintracht Frankfurtia ja DSC Arminia Bielefeldiä. Kaudeksi 2005/2006 Skela siirtyi Bundesligaan 1. FC Kaiserslauternin kokoonpanoon ja sieltä kauden päätyttyä nykyiseen joukkueeseensa.
Vuonna 2000 Albanian maajoukkueessa debytoinut Skela on pelannut 22 maaottelua ja tehnyt niissä viisi maalia.
Aiheesta muualla

fussballdaten.de (saksaksi)
Eräänä kauniina päivänä

| Eräänä kauniina päivänä> One Fine Day |
| --- | --- |

Ohjaaja:  Michael Hoffman
Käsikirjoittaja:   Terrel Seltzer  Ellen Simon 
Tuottaja:  Lynda Obst
Säveltäjä:  James Newton Howard
Kuvaaja:  Oliver Stapleton
Leikkaaja:  Garth Craven
Pääosat:   Michelle Pfeiffer  George Clooney  Mae Whitman  Charles Durning 
Valmistustiedot
Valmistusmaa:  Yhdysvallat
Tuotantoyhtiö:  Lynda Obst Productions Via Rosa Productions
Levittäjä:  20th Century Fox
Ensi-ilta:  20. joulukuuta 1996
Kesto:  108 min
Alkuperäiskieli:  englanti
Tuotto:  97 529 550 $
Aiheesta muualla
IMDb 
Elonet
AllMovie
Infobox OKNimi-testi OK: 
Eräänä kauniina päivänä on yhdysvaltalainen elokuva vuodelta 1996. Se on romanttinen komedia kahdesta yksinhuoltajasta, joita esittävät Michelle Pfeiffer ja George Clooney. Elokuvassa vilahtelee myös monia New Yorkin matkailukohteita.
Näyttelijät

| 0 | 1 | 2 |
| --- | --- | --- |
|  Michelle Pfeiffer   | … |   Melanie Parker, arkkitehti   |
|  George Clooney   | … |   Jack Taylor, toimittaja   |
|  Mae Whitman   | … |   Maggie Taylor, toimittajan tytär   |
|  Alex D. Linz   | … |   Sammy Parker, arkkitehdin poika   |
|  Charles Durning   | … |   Lew, toimittajan esimies   |
Shade, the Changing Man

Shade, the Changing Man oikealta nimeltään Rac Shade on sarjakuvahahmo, jonka Steve Ditko loi DC Comicsille vuonna 1977. Hahmo esiintyi ensimmäisen kerran omassa nimikkosarjakuvassaan Shade the Changing Man #1 kesäkuussa 1977. Hän on supersankari Meta-planeetalta, joka taistelee pahuutta vastaan ​​varastetun M-liivin avulla. Tämä luo vahvan voimakentän, joka antaa hänelle rajoitetun haavoittumattomuuden ja pakenemisen sen lisäksi, että hän heijastaa vääristyneen version hänen kuvastaan ​​kaikille vastustajille. Se on osoittanut kyvyn vääristää todellisuutta. Hän on ollut Suicide Squadin, Secret Sevenin ja Justice League Darkin jäsen.
Muussa mediassa > Animaatio

Shade, the Changing Man esiintyi cameo-roolissa animaatioelokuvassa Justice League: The Flashpoint Paradox.
Shade, the Changing Man esiintyi DC Nation Shorts lyhytanimaatiossa, jossa häntä ääninäytteli Benjamin Diskin.
Somalian kuiva vuoristometsä

Almadowin vuoristometsää Maakhirissa Somaliassa
Somalian kuivan vuoristometsän luonnonmaantieteellisen alueen kartta
Somalian kuiva vuoristometsäalue on yksi Maailman luonnonsäätiön nimeämistä ekologisista suojelukohteista. Se sijaitsee Afrikan sarven pohjoisosassa. Siihen kuuluu korkeita vuoristoalueita lähellä merta. Alueen kasvisto on ainutlaatuinen. Oman kasvilajiston lisäksi alueelta löytyy myös Välimeren alueen kasveja, joita ei löydy muualta Itä-Afrikassa. Tällä luonnonmaantieteellisellä alueella sijaitsee Somalian korkeimmat vuoret ja korkein sademäärä. Johtuen alueen vaikeapääsyisyydestä ja eristyneestä sijainnista luonto on säilynyt monin paikoin lähes koskemattomana.
Nykyään aluetta uhkaa metsän polttaminen puuhiileksi ja myynti sahatavaraksi sekä öljyn ja mineraalien etsintä. Väestön ja metsästyksen lisääntyessä suurempien nisäkkäiden määrät ovat pienentyneet. Alueen vaikeapääsyisyys ja kiistanalainen sijainti Somalimaan ja Puntmaan autonomisen alueen välissä on tehnyt alueesta somalialaisten merirosvojen turvapaikan.
Luonnonmaantieteellinen alue

Tämä luonnonmaantieteellinen alue käsittää Afrikan sarven kärjen ulottuen Puntin autonomiselta alueelta Somalian rannikolta Somalimaahan. Surudin vuoristossa Somalian korkein vuori Shimbiris nousee 2 416 metrin korkeuteen. Alue jatkuu Punaisenmeren rannikkotasanteelta noin 300 kilometriä etelään ja lännessä kohti Intian valtamerta. Laajat vuoristoalueet nousevat yli 1 500 metrin korkeuteen.
Luonnonmaantieteellinen alue > Ilmasto

Ilmasto on kuuma ja kuiva. Kausittaiset lämpötila vaihtelut ovat huomattavia. Keskimääräinen lämpötila vaihtelee 21 °C:n ja 30 °C:n välillä alangolla sekä 9 °C:n ja 21 °C:n välillä vuoristossa. Keskimääräinen sademäärä on alavilla alueilla alle 200 millimetriä vuodessa. Lähellä Maydhiä sademäärä on Somalian korkein, yli 700 mm vuodessa.
Luonnonmaantieteellinen alue > Geologia

Pääasiassa vuoristoalueitten kallioperä koostuu kalkkikivestä ja kipsistä, jota peittää ohut saviperäinen maa, joka kerää vain vähän kosteutta sadeaikojen ulkopuolella.
Luonnonmaantieteellinen alue > Kasvillisuus

Monet kasvilajit ovat endeemisiä ja kasvavat vain tällä alueella, kuten Reseda sessilifolia -resedalaji. Kasvillisuus tällä luonnonmaantieteellisellä alueella vaihtelee johtuen korkeuseroista, sateiden määrästä  ja maaperästä. Rannikon puoliautiomaaelinympäristöstä löytyy hyvin vähän muuta kuin ruohovartista kasvillisuutta. Ylemmillä alueilla sisämaassa puuvartinen kasvillisuus yleistyy. Kasvillisuutta hallitsevat akaasiat (Acacia), mirhapuut (Commiphora) ja olibaanit (Boswellia). Jyrkillä rinteillä kasvaa ikivihreitä lajeja, kuten Dracaena schizantha, Cadia purpea, Buxus hildebrandtii ja Pistacia aethiopica, kun taas katajametsää kasvaa  korkeammalla vuoristossa.
Luonnonmaantieteellinen alue > Eläimistö

Erityisesti Cal Madowissa ja sen ympäristössä on rikkaampi eläimistö kuin muualla Somaliassa. Siellä esiintyy harvinaisimmat ja alkuperäisimmät lajit. Kuten paikallisia peippo-, kyyhkys-, ja varpuslajeja. Nisäkkäistä mainittakoon paikalliset antilooppi- ja gasellilajit.
Aiheesta muualla

Friis, Ib: Forests and forest trees of Northeast tropical Africa : their natural habitats and distribution patterns in Ethiopia, Djibouti and Somalia.  London:  Royal Botanic Gardens, Kew, 1992.  ISBN 0-11-250005-6.
Biomes – Conserving Biomes World Wildlife Fund – WWF. Viitattu 17.1.2020. (englanniksi)
Lovett, J. C. & Friis, I.: Patterns of endemism in the woody flora of north-east and east Africa. The Biodiversity of African Plants, 1996, s. 582–601.  Springer. doi:10.1007/978-94-009-0285-5_72.  Artikkelin verkkoversio. Viitattu 17.1.2020. (englanniksi)
Szymanski, Tekla    : Fatima Jibrell: Nursing Nature     World Press Review    .  2002    . Arkistoitu 29.5.2019  . Viitattu 17.1.2020   . (englanniksi)
Somalia Indexmundi. Viitattu 17.1.2020. (englanniksi) Somalian vuorien nimet, sijainnit ja korkeudet.
Hitch – Lemmentohtori

| Hitch – Lemmentohtori> Hitch |
| --- | --- |

Ohjaaja:  Andy Tennant
Käsikirjoittaja:  Kevin Bisch
Tuottaja:   James Lassiter  Will Smith  Teddy Zee 
Säveltäjä:   George Fenton  Alan Elliott 
Kuvaaja:  Andrew Dunn
Pääosat:   Will Smith  Eva Mendes  Kevin James 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  2005
Kesto:  118 min
Alkuperäiskieli:  englanti
Budjetti:  70 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Hitch – Lemmentohtori on Andy Tennantin ohjaama ja Kevin Bischin käsikirjoittama romanttinen komediaelokuva vuodelta 2005. Will Smith näyttelee elokuvan pääosassa lemmentohtoria, joka auttaa miehiä tapaamaan naisia.
Näyttelijät

| 0 | 1 | 2 |
| --- | --- | --- |
|   Will Smith   | … |   Alex ”Hitch” Hitchens   |
|   Eva Mendes   | … |   Sara Melas   |
|   Kevin James   | … |   Albert   |
|   Amber Valletta   | … |   Allegra Cole   |
|   Julie Ann Emery   | … |   Casey   |
|   Robinne Lee   | … |   Cressida   |
|   Nathan Lee Graham   | … |   Geoff   |
|   Adam Arkin   | … |   Max   |
|   Michael Rapaport   | … |   Ben   |
|   Jeffrey Donovan   | … |   Vance   |
|   Paula Patton   | … |   Mandy   |
|   Philip Bosco   | … |   O’Brian   |
|   Kevin Sussman   | … |   Neil   |
|   Navia Nguyen   | … |   Mika   |
|   Matt Malloy   | … |   Pete   |
Aiheesta muualla

Hitch – Lemmentohtori Internet Movie Databasessa (englanniksi)
Sermon of Mockery

| Sermon of Mockery Pyrexia |
| --- | --- | --- |

Studioalbumin tiedot
 Äänitetty : Sabella Studios Roslyn, New York
 Julkaistu: 1993
 Tuottaja(t): Jim Sabella
 Tyylilaji: death metal
 Kesto: 34.23
 Levy-yhtiö: Drowned Productions
Pyrexian muut julkaisut
|   | Sermon of Mockery 1993 | Hatred, Anger and Disgust (EP) 1995 |
Sermon of Mockery on yhdysvaltalaisen death metal -yhtye Pyrexian esikoisalbumi. Se julkaistiin vuonna 1993 levymerkillä Drowned Productions.
Vuonna 1999 Pathos Productions julkaisi albumin uudelleen. Uusintapainos sisältää yhtyeen demon Liturgy of Impurityn kappaleet.
Kappaleet

Kaikki kappaleet säveltänyt Pyrexia sekä sanoittanut Darryl Wagner.
Sermon of Mockery – 3.48
Resurrection – 2.46
Abominat – 4.12
The Uncreation – 3.38
God – 5.35
Demigod – 5.17
Inhumanity – 4.00
Liturgy of Impurity – 5.07
Kappaleet > Vuoden 1999 painos

Abominat – 3.58
Demigod – 4.54
Liturgy of Impurity – 4.52
Infernal Ascension – 5.21
Kokoonpano

Darryl Wagner – laulu
Mike Andrejko – rummut
Chris Basile – bassokitara
Tony Caravella – kitara
Guy Marchais – kitara
Kokoonpano > Muut tekijät

Natalie Henriquez – valokuvat
Chris Pervelis – valokuvat
Bridget Kolsch – valokuvat
Nick Curri – grafiikka
Wallace Milton – logo
Ken Gioia – äänittäjä, miksaaja
Jim Sabella – tuottaja, äänittäjä, miksaaja, masteroija
Arvostelut

Sputnik Music: 4/5
Metal Crypt: 4.5/5
Aiheesta muualla

Albumi Sermon of Mockery Encyclopaedia Metallum -sivustolla (englanniksi)
Sermon of Mockery discogs.com -sivustolla
Prokne (mytologia)

Filomena ja Prokne. Elizabeth Jane Gardnerin (1837–1922) maalaus.
Prokne oli kreikkalaisessa mytologiassa Ateenan kuninkaan Pandion I:n ja Zeuksippen tytär ja Filomelan sisar. Hänellä oli myös kaksoisveljet Erekhtheus ja Butes. Hänen isänsä oli antanut hänet puolisoksi Tereukselle, Traakian kuninkaalle, kiitokseksi tämän avusta rajariidoista alkaneesta taistelussa Theban kuningasta Labdakosta vastaan.
Prokne alkoi kuitenkin ikävöidä sisartaan ja pyysi miestään tuomaan tämän luokseen vierailulle Ateenasta. Tereus suostui, mutta alkoi himoita kälyään. Filomela ei kuitenkaan suostunut Tereuksen ehdotuksiin, vaikka tämä tarjosi hänelle lahjoja. Viimein he nostivat purjeet palatakseen takaisin Traakiaan, mutta alusten rantauduttua Tereus veikin Filomelan metsässä olleeseen mökkiin ja pahoinpiteli ja raiskasi tämän. Pelätessään Filomelan kertovan tapahtuneesta hän vielä leikkasi Filomelan kielen poikki ja piti tätä vankinaan. Vaimolleen hän kertoi Filomelan kuolleen.
Vuoden kuluttua Filomela kuitenkin kutoi kankaan, jossa hän kertoi tapahtuneen ja sai sen toimitettua sisarelleen. Kostoksi sisarensa kohtelusta Prokne tappoi Tereuksen kanssa saamansa pojan Ityksen ja syötti tämän ruumiin miehelleen. Kun Tereus sai tietää, mitä oli tapahtunut, hän alkoi jahdata sisaruksia kirves aseenaan, mutta tällöin jumalat muuttivat kaikki kolme linnuiksi: Tereuksesta tuli harjalintu, Proknesta satakieli, joka laulaa suruisasti poikansa kuolemaa, ja Filomelasta pääskynen, joka kielensä menettäneenä ei pysty laulamaan vaan ainoastaan sirkuttamaan. Roomalaisten runoilijoiden aikana sisarusten lajit vaihtuivat, ja Proknen kerrottiin muuttuneen pääskyseksi ja Filomelan satakieleksi. Samoin Tereuksen ase muuttui miekaksi, jota verrattiin satakielen nokkaan.
Aiheesta muualla

Kuvia tai muita tiedostoja aiheesta Filomela and Prokne Wikimedia Commonsissa
Huijarit

| Huijarit> The Grifters |
| --- | --- |

Ohjaaja:  Stephen Frears
Käsikirjoittaja:  Donald E. Westlake
Perustuu:  Jim Thompsonin romaaniin Huijarit
Tuottaja:  Martin Scorsese
Säveltäjä:  Elmer Bernstein
Kuvaaja:  Oliver Stapleton
Leikkaaja:  Mick Audsley
Pääosat:  Anjelica Huston, John Cusack ja Annette Bening
Valmistustiedot
Valmistusmaa:  Yhdysvallat
Tuotantoyhtiö:  Cineplex Odeon
Levittäjä:  Miramax Netflix
Ensi-ilta:   14. syyskuuta 1990 (TIFF)    25. tammikuuta 1991   12. huhtikuuta 1991
Kesto:  106 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Huijarit (engl. The Grifters) on Stephen Frearsin ohjaama yhdysvaltalainen jännityselokuva vuodelta 1990. Vakava, pessimistinen tarina petostentekijöiden vaikeasta työstä perustuu Jim Thompsonin samannimiseen, suomeksikin ilmestyneeseen romaaniin (1963, suom. 1994). Elokuvan pääosia esittävät Anjelica Huston, John Cusack ja Annette Bening.
Tarina

Hevoskilpailuhuijauksiin erikoistunut mafian apuri (Huston) joutuu hoitamaan pikkukeikkoja tekevää poikaansa (Cusack) tämän saatua pahan iskun vatsaansa. Omat työt kärsivät, ja hän joutuu kohtaamaan myös poikansa suuremmista keikoista unelmoivan naisystävän (Bening). Poika joutuu kahden vahvan naisen puristukseen. Tilanteet kärjistyvät kohtalokkaiksi ratkaisuiksi.
Roolit

| 0 | 1 | 2 |
| --- | --- | --- |
|  Anjelica Huston  | … |  Lilly Dillon   |
|  John Cusack  | … |  Roy Dillon   |
|  Annette Bening  | … |  Myra Langtry   |
|  Jan Munroe  | … |  mies baarissa   |
|  Robert Weems  | … |  kuuluttaja   |
|  Stephen Tobolowsky  | … |  jalokivikauppias   |
|  Jimmy Noonan  | … |  baarimikko   |
|  Richard Holden  | … |  poliisi   |
|  Henry Jones  | … |  Simms   |
|  Michael Laskin  | … |  Irv   |
|  Eddie Jones  | … |  Mintz   |
|  Sandy Baron  | … |  lääkäri   |
|  Lou Hancock  | … |  hoitaja   |
|  Gailard Sartain  | … |  Joe   |
|  Noelle Harling  | … |  hoitaja   |
Vastaanotto ja jälkimaine

Elokuva tuotti neljä Oscar-ehdokkuutta: Hustonille ja Beningille heidän rooleistaan, Westlakelle käsikirjoituksesta ja Frearsille ohjauksesta.
The New York Timesin kriitikot valitsivat Huijarit vuonna 2004 yhdeksi kaikkien aikojen tuhannesta parhaasta elokuvasta maailmassa. Video-oppaassa vuodelta 1994 Asko Alanen antoi elokuvalle täydet viisi tähteä, mikä vastaa sanallista arviota ”elämää suurempi elokuva”.
Aiheesta muualla

Ebert, Roger: The Grifters RogerEbert.com.  25.1.1991. Viitattu 9.6.2021. (englanniksi)
Benson, Sheila: Movie Review: ‘Grifters’: Mother Love, Jim Thompson-Style The Los Angeles Times.  5.12.1990. Viitattu 9.6.2021. (englanniksi)
Hjelmeland

Hjelmeland on Norjan kunta Rogalandin läänissä. Sen rajanaapureita pohjoisessa Suldal, idässä Bykle, etelässä Forsand ja Strand sekä lännessä Finnøy.
Asutus on keskittynyt enimmäkseen Jøsenfjordenn ja Årdalsfjordenin väliselle rannikkokaistaleelle. Kunnan hallintokeskus ja ainoa taajama on Hjelmelandsvågen. Muita tärkeitä kyliä ovat Fister ja Årdal.
Kuvia

Hjelmelandin kirkko
Kunnan asukasluku vuosina 1951–2010
Tunnettuja henkilöitä

Odd Børretzen (1926–2012), viihdetaiteilija
Magnhild Meltveit Kleppa (s. 1948), poliitikko
Aiheesta muualla

Kuvia tai muita tiedostoja aiheesta Hjelmeland Wikimedia Commonsissa
Rogalandin läänin kunnat
Bjerkreim
Bokn
Eigersund
Finnøy
Forsand
Gjesdal
Haugesund
Hjelmeland
Hå
Karmøy
Klepp
Kvitsøy
Lund
Randaberg
Rennesøy
Sandnes
Sauda
Sokndal
Sola
Stavanger
Strand
Suldal
Time
Tysvær
Utsira
Vindafjord
Norjan läänit | Norja
Prokop Chocholoušek

Prokop Chocholoušek
Prokop Chocholoušek (1819−1864) oli tšekkiläinen novellinkirjoittaja. Hän on Walter Scottin malliin kirjoittanut historiallisia romaaneja (Temppeliherrat Böömissä, 1843, ei suom.) ja kertomuksia Böömin menneisyydestä. Huomattavia ovat hänen eteläslaavilaisten elämää kuvaavat jännittävät novellinsa, jotka ovat ilmestyneet yhteisellä nimellä Jih (Etelä).
Aiheesta muualla

Kuvia tai muita tiedostoja aiheesta Prokop Chocholoušek Wikimedia Commonsissa
Simon Eder

| Mitalit | Mitalit | Mitalit |  |
| --- | --- | --- | --- |
|  Simon Eder |  Simon Eder |  Simon Eder |  |
Maa:   Itävalta
Miesten ampumahiihto
|  Olympialaiset  |  Olympialaiset  |  Olympialaiset  |  |
|  Hopeaa | Vancouver 2010 | viesti |  |
|  Pronssia | Sotši 2014 | viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Pyeongchang 2009 | viesti |  |
|  Hopeaa | Pokljuka 2021 | sekaviesti |  |
|  Pronssia | Oslo 2016 | normaalimatka |  |
|  Pronssia | Hochfilzen 2017 | viesti |  |
|  Pronssia | Hochfilzen 2017 | yhteislähtö |  |
Simon Eder (s. 23. helmikuuta 1983 Zell am See, Itävalta) on itävaltalainen ampumahiihtäjä. Hänellä on arvokilpailuista kolme hopea- ja neljä pronssimitalia. Mitaleista kaksi pronssia on henkilökohtaisista lajeista.
Ederin isä Alfred Eder on myös ampumahiihtäjä, lajin olympiaedustaja ja MM-mitalisti.